Document ID: /roh_data/filtered/fineweb-2-filterrobots_roh.jsonl.gz/31541

Svizra
Era la Sika patescha dal ferm franc
La ferma revalitaziun dal franc svizzer sa mussa era tar il producent da chemia da bajegiar Sika. La svieuta saja sa reducida ils ultims 3 mais per 0,9% sin radund 1,2 milliardas francs, quai cumpareglià cun il medem temp da l'onn avant.
Sco quai che la Sika communitgescha fiss la svieuta en las valutas localas però creschida per 5,1%. Creschidas sajan surtut las fatschentas en l'Euopa da l'ost, l'Africa e l'America. Davart il gudogn na fa il concern anc naginas indicaziuns.
RR novitads 7:00